

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 28.decembrī Nr.535

 (protokols Nr.20, 18.p.)

**Par būvju īpašuma Lauku ielā 12, Jāņmuižā, Priekuļu pagastā, Priekuļu novadā, nodošanu atsavināšanai par nosacīto cenu**

Priekuļu novada pašvaldības dome izskata Vārds Uzvārds (turpmāk – Iesniedzējs), 2020.gada 11.decembra iesniegumu, reģistrētu Priekuļu novada pašvaldībā 11.12.2020. Nr. 3.1-5.2/2020-4409, kurā Iesniedzējs, kā zemes īpašnieks, lūdz nodot atsavināšanai pašvaldībai piederošās ēkas, kas atrodas uz Iesniedzējam piederošās zemes vienības Lauku ielā 12, Jāņmuižā, Priekuļu pagastā, Priekuļu novadā.

Izvērtējot pašvaldības rīcībā esošo informāciju, konstatēts:

 Būvju īpašums Lauku iela 12, Jāņmuiža, Priekuļu pagastā, Priekuļu novadā, sastāv no būves ar kadastra apzīmējumu 4272 002 0059 012, būves ar kadastra apzīmējumu 4272 002 0059 013, būves ar kadastra apzīmējumu 4272 002 0059 011, kas pieder Priekuļu novada pašvaldībai;

Pašvaldības īpašuma tiesības uz būvju īpašumu ar kadastra numuru 4272 502 0028, Lauku iela 12, Jāņmuiža, Priekuļu pagasts, Priekuļu novads, nostiprinātas Priekuļu pagasta zemesgrāmatas nodalījumā Nr.100000123095.

Iesniedzēja īpašuma tiesības uz zemes īpašumu Lauku iela 12, Jāņmuiža, Priekuļu pagastā, Priekuļu novadā, ar kadastra numuru 4272 002 0197, nostiprinātas Priekuļu pagasta zemesgrāmatas nodalījumā Nr.100000532251.

Publiskas personas mantas atsavināšanas likuma 4. panta ceturtās daļas 1. punktā noteikts, ka atsevišķos gadījumos valsts vai pašvaldības nekustamā īpašuma atsavināšanu var ierosināt *zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.*

Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Būvju īpašuma ar kadastra numuru 4272 502 0028, Lauku iela 12, Jāņmuiža, Priekuļu pagastā, Priekuļu novadā, nodošana atsavināšanai nav pretrunā pašvaldības interesēm, minēto būvju īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai;

Neatkarīga vērtētāja noteiktā nosacītā cena par būvju īpašumu ar kadastra numuru 4272 502 0028, Lauku iela 12, Jāņmuiža, Priekuļu pagasts, Priekuļu novads, noteikta 4 500,00 *euro*.

Ņemot vērā iepriekš minēto un pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu un „Publiskas personas mantas atsavināšanas likuma” 4.panta ceturtās daļas pirmo punktu, 5.panta pirmo daļu, 8.panta otro daļu, 37.panta pirmās daļas 4.punktu, Ministru kabineta 2011.gada 1.februāra noteikumu Nr. 109 “Kārtība, kādā atsavināma publiskas personas manta” II daļu, Mantas atsavināšanas un izsoļu komisijas 2020.gada 14.decembra atzinumu un Tautsaimniecības komitejas 2020.gada 17.decembra lēmumu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Atsavināt zemes īpašniekam Vārds Uzvārds, personas kods \_\_\_, pašvaldībai piederošo būvju īpašumu ar kadastra numuru 4272 502 0028, Lauku iela 12, Jāņmuiža, Priekuļu pagasts, Priekuļu novads.
2. Apstiprināt Priekuļu novada pašvaldībai piederošā nekustamā īpašuma ar kadastra numuru 4272 502 0028, Lauku iela 12, Jāņmuiža, Priekuļu pagasts, Priekuļu novads, nosacīto cenu 4 500,00 *euro* un slēgt pirkuma līgumu ar Ediju Ozolu.
3. Vārds Uzvārds pirkuma maksu samaksāt Priekuļu novada pašvaldības norēķinu kontā 1(viena) mēneša laikā no pirkuma līguma noslēgšanas un atbilstoša rēķina saņemšanas.
4. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
5. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone